33. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ ΚΑΙ ΔΗΜΟΣΙΩΝ  ΕΡΓΩΝ Αριθ. 4757 της 11/29 Απρ. 1955 Περί καθορισμού της εξεταστέας ύλης κατά τον διαγωνισμόν βοηθών Σταθμού Σ.Ε.Κ. Έχοντες υπ’ όψιν: 1)Τας διατάξεις της παρ. 2 του άρθρ. 23 του Νόμ. 1811/51 «περί Κώδικος καταστάσεως των δημοσίων διοικητικών υπαλλήλων» ως αύται αντικατεστάθησαν υπό του άρθρ. 1 παρ. 4 του Νόμ. 2085/1952. 2)Την υπ’ αριθ. 4244/Δ.Υ.Π./14.1.55 πρότασιν της Γενικής Δ/νσεως Σ.Ε.Κ. και 3)Σύμφωνον γνώμην του Ανωτάτου Συμβουλίου Δημοσίων Υπηρεσιών, διατυπωθείσαν εν τω υπ’ αριθ. 144/1955 πρακτικώ αυτού της 22.3.55 αποφασίζομεν: Καθορίζομεν την εξεταστέαν ύλην κατά τον διενεργηθησόμενον εις το Δίκτυον των ΣΕΚ. διαγωνισμόν προς κατάληψιν θέσεων βοηθών Σταθμού, ως έπεται: Α΄.Υποχρεωτικά μαθήματα: 1)Έκθεσις ιδεών: Διατύπωσις ιδεών, ορθογραφία, καλλιγραφία (Συντελεστής 10). 2)Μαθηματικά: α)Γεωμετρία-Επίπεδα σχήματα και εύρεσις της επιφανείας αυτών. –Στερεομετρία. –Στερεά και εύρεσις επιφανείας και όγκου αυτών. –Σχέσις όγκου και βάρους. β)Πρακτική αριθμητική. Θεμελειώδη Προβλήματα, κεφάλαιον μετά τόκου, προβλήματα μερισμού και Εταιρείας, προβλήματα κλασματικά, δεκαδικά, συμμιγών. Μονάδες νομισμάτων και μετατροπή αυτών εις έτερα. γ)Άλγεβρα. Πρωτοβάθμιοι εξισώσεις, ρίζαι και δυνάμεις με εκθέτας κλασματικούς και αρνητικούς, Λογάριθμοι. (Συντελεστής 10). 3.Γεωγραφία: Χώραι της Ευρώπης και ιδία των Βαλκανίων και Οικονομική ανάπτυξις αυτών. Γεωγραφία της Ελλάδος, λιμένες, σιδηροδρομικά δίκτυα. (Συντελεστής 8). 4)Ελληνική Ιστορία: Επανάστασις του 1821 από της Φιλικής Εταιρείας μέχρι λήξεως του υπέρ Ανεξαρτησίας αγώνος. (Συντελεστής 10). Β΄.Προαιρετικά μαθήματα: Αγγλική ή Γαλλική ή Γερμανική γλώσσα, αντιγραφή κειμένου απλού καθ’ υπαγόρευσιν μέχρι 10 κατ’ ελάχιστον στίχων και μετάφρασις απλού επίσης κειμένου εκ της Ελληνικής εις την Αγγλικήν ή Γαλλικήν ή Γερμανικήν. (Συντελεστής: Αγγλική 8, Γαλλική – Γερμανική 10). Προκειμένου περί υποψηφίου επιτυχόντος εις τα υποχρεωτικά μαθήματα, εξετασθέντος δε και εις προαιρετικόν μάθημα, προς καθορισμόν της σειράς μόνον της επιτυχίας του προστίθεται εις τον συνολικόν βαθμόν, oν έλαβεν εις τα υποχρεωτικά μαθήματα, 1/100 αυτού δια πάσαν πλήρη δεκάδα βαθμών, ην έλαβεν υπέρ τους 100 βαθμούς δια την Γαλλικήν ή Γερμανικήν γλώσσαν, υπέρ του 80 βαθμούς δια την Αγγλικήν. Κλάσμα δεκάδος βαθμών ουδόλως λαμβάνεται υπ’ όψιν.

[Source: greek_legal_code_raptarchis | Tokens: 2170]